stanford-oval/wikipedia huggingface dataset:
סינתזה אורגנית
תגובות אורגניות > פונקציונליזציה של פחמימנים ומעבר בין קבוצות פונקציונליות

תגובות שמאפשרות מעבר בין קבוצה פונקציונלית אחת לאחרת, בדרך כלל באמצעות הפעלת תהליכי חמצון-חיזור. לדוגמה, ניתן להפוך כוהל לחומצה קרבוקסילית (כגון הפיכת אתנול לחומץ) על ידי הוספת מחמצן חזק כגון (KMnO4).
| רמות חמצון של תרכובות אורגניות המכילות חמצן  - דוגמה> פחמן דו-חמצני (4+) | רמות חמצון של תרכובות אורגניות המכילות חמצן  - דוגמה> ח. קרבוקסילית (2+) | רמות חמצון של תרכובות אורגניות המכילות חמצן  - דוגמה> קרבוניל (0) | רמות חמצון של תרכובות אורגניות המכילות חמצן  - דוגמה> כוהל (2-) |
| --- | --- | --- | --- |

| רמות חמצון של תרכובות אורגניות המכילות חנקן  - דוגמה> ניטריל (2+) | רמות חמצון של תרכובות אורגניות המכילות חנקן  - דוגמה> אימין (0) | רמות חמצון של תרכובות אורגניות המכילות חנקן  - דוגמה> אמין (2-) |
| --- | --- | --- |
 {\ce {R-\!{\equiv }N}}: 
הערות:
מצב החמצון של אטום הפחמן המרכזי מופיע בסוגרים.
בטבלה, תזוזה ימינה על ידי חמצון, ושמאלה על ידי חיזור.
פחמן דו-חמצני, שעשוי להיות תוצר החמצון המרבי, אינו תרכובות אורגנית.
דוגמאות למגיבים (ראגנטים) שימושיים המסייעים בביצוע מעברים בין קבוצות פונקציונליות:
מחמצנים: אשלגן פרמנגנט (KMnO4), נתרן דיכרומט (Na2Cr2O7), פירידיניום כלורוכרומט ([C5H5NH][CrO3Cl]), מימן על-חמצני (H2O2), אוזון (O3).
מחזרים: ליתיום אלומיניום הידריד (LiAlH4), נתרן בורוהידריד (NaBH4), נתרן הידריד (NaH), נתרן (Na), מגנזיום (Mg), אבץ (Zn).
דוגמה למסלולים סינתטיים אפשריים להתמרת קבוצה פונקציונלית:
אתגרים בסינתזה אורגנית

במובנים רבים, המדע העומד בבסיסה של הסינתזה האורגנית הגיע לרמת בשלות ומחקר גבוהה, אולם, בעיות מסוימות עדיין מהוות אתגר של ממש, כשפיתוח של פתרונות מתקדמים בתחומים הללו עשוי להביא לשיפור ניכר באופן בו מיוצרים כימיקלים ולמעשה באופן בו פועלת התעשייה הכימית העולמית. להלן האתגרים העיקריים:
פיתוח מתודולוגיות סינתטיות ירוקות המאפשרות את העלאת הניצולת הכללית והכלכלה האטומית (ראו כימיה ירוקה).
פיתוח של תגובות כימיות או מגיבים המאפשרים קבלה של עודף אננטיומרי מובהק (ראו סינתזה אסימטרית).
פיתוח של שיטות הפרדה וטיהור של כימיקלים מתוצרי לוואי לא רצויים, בדגש על הפרדה בין תרכובות דומות בעלות מבנה סטריאוכימי שונה.
יצירה של קשרי פחמן-פחמן.
פיתוח של שיטות מחקר מתקדמות לזיהוי מסלולי התגובה ומנגנון התגובה (רלוונטי במיוחד עבור חיקוי תהליכים ביוסינתטיים).
תכנון ופיתוח של זרזים כימיים מתקדמים לטובת העלאת קינטיקת התגובה והבררנות (סלקטיביות) ליצירת התוצר.
שימוש בכלים ובמודלים מחשובים וסטטיסטים לחיזוי ותכנון של תגובות כימיות ותוצריהן.
פיתוח שיטות ומתודולוגיות סינתטיות מתקדמות ויעילות להפיכת תרכובות אי-אורגניות פשוטות כפחמן דו-חמצני ומים לתרכובות אורגניות חשובות (כתחליף לשימוש בחומרי גלם המבוססים על דלקים מאובנים).
טכניקות בסיסיות המשמשות בסינתזה אורגנית

| תמונה | טכניקה | פירוט |
| --- | --- | --- |
|  | סירכוז | מאפשרת הפרדת חומרים, בעיקר חלקיקים זעירים, המרחפים בנוזל, באמצעות הפעלת כוח סיבובי חזק מאוד המושג באמצעות סרכזת (צנטריפוגה). |
|  | ספיחה | משמשת לסילוק אי ניקיונות על ידי ספיחתן למצע נקבובי בעל זיקה (אפיניות) לאי ניקיונות. לדוגמה, נהוג להשתמש בפחם פעיל (בצורה של אבקה או פתילות) כדי לספוח תרכובות אורגניות גדולות שאינן רצויות להמשך התהליך (לדוגמה כשיטה לטיהור מקדים של ממסים מסוימים). |
|  | סינון | מאפשרת הפרדת חומרים הנמצאים בפאזות שונות, לדוגמה, סינון של מלח קשה תמס או שבבי מתכת מנוזל. שני סוגים עיקריים: סינון רגיל - מבוצע על ידי העברת התמיסה דרך נייר או בד סינון המוצב במשפך (המכונה משפך הירש). סינון בביכנר (או סינון בריק) - מבוצע בסיוע של משאבת ואקום, שתפקידה להאיץ את קצב הסינון ולאפשר ייבוש מהיר של התסנין על גבי נייר או בד הסינון (בתמונה). |
|  | מיצוי | משמשת להפרדה של חומר מתערובת נוזלים (מיצוי נוזל-נוזל) או מתערובת מוצקים (מיצוי נוזל-מוצק) בה הוא נמצא. וזאת בהסתמך על הבדלים בכושר החלוקה של החומר בשכבות השונות. |
|  | גיבוש מחדש | מאפשרת הפרדת חומר מתערובת חומרים אחרים על ידי השקעתו הבררנית (סלקטיבית) באמצעות גיבוש (קריסטליזציה). |
|  | זיקוק | משמש להפרדה של תערובת נוזלים על בסיס נקודות הרתיחה השונות של מרכיביה. ארבעה סוגים עיקריים: זיקוק פשוט (Steam distillation) - משמש להפרדת חומרים שלהם טמפרטורות רתיחה שונות באופן משמעותי (לרוב מעל 25 מע' צלזיוס).  זיקוק מפריט או זיקוק למקוטעין (Fractional distillation) - משמש להפרדת חומרים שלהם טמפרטורות רתיחה דומות (בדרך כלל פחות מ-25 מע' צלזיוס).  זיקוק באדים (Steam distillation) - משמש להפרדת חומרים הרגישים לחום.  זיקוק בריק או זיקוק בוואקום (Vacuum distillation) - משמש להפרדת חומרים הרגישים לחום. |
|  | ייבוש | משמש להרחקה או לנטרול כימי של שאריות מים וממסים פרוטים מנוזלים או גזים. שני סוגים עיקריים: ייבוש פיזיקלי - על ידי הוספה של מלחים היגרוסקופים (כמגנזיום גופרתי וסידן כלורי) או על ידי הוספת מוצרים מיוחדים שפותחו לספיחת מים כגון: סיבים מולקולריים, סיליקה ג'ל.  ייבוש כימי - באמצעות הוספת תרכובות או מתכות פעילות (כמו נתרן) שמגיבות כימית עם המים או הממסים הפרוטים ליצרת מלח (לרוב תוך פליטת גז מימן). |
מכשור אנליטי עיקרי

תהליך הסינתזה האורגנית, הוא בדרך כלל תהליך רב שלבי, בו נוצרים חומרי ביניים רבים שעתידים בהמשך להפוך לתוצר הסופי. הכימאי נדרש לבצע בדיקות עיתיות לכל אורך תהליך הסינתזה בו עליו לזהות ולאפיין את תוצרי הביניים. מטרת הבדיקות היא לזהות חריגות מהתכנון המקורי ולאפשר תיקון שלהן. בסיום התהליך, על הכימאי לבצע טיהור של התוצר מחומרי הפסולת, ולחשב את הניצולת הכללית בתהליך. השיטות האנליטיות העיקריות המשמשות בסינתזה אורגנית הן:
| האנליזה | פירוט | תמונה |
| --- | --- | --- |
| כרומטוגרפיית גז (GC) | מאפשרת זיהוי וכימות של תערובות נוזליות נדיפות בהסתמך על זמן השהות היחסי שלהן בתוך צינור ארוך בו זורם גז נשא אדיש. |  |
| כרומטוגרפיית נוזל בלחץ גבוה (HPLC) | מאפשרת הפרדת תערובות נוזליות, זיהוי וכימות תרכובות נוזליות בתערובת, באמצעות הפרדתן בזרימה במהירויות שונות בצינור אנכי (קולונה). HPLC נחשבת לשיטה מדויקת שיכולה לאתר מרכיבים רבים (גם מאות מרכיבים) בבת-אחת, בריכוזים נמוכים מאוד. |  |
| ספקטרומטר מסה (MS) | מאפשר קבלת נוסחת מבנה אמפירית של התרכובות כולל מידע על פילוח איזוטופי. |  |
| ספקטרוסקופיית תת-אדום (IR) | מאפשרת קבלת מידע על נוכחות של קבוצות פונקציונליות מסוימות בתרכובות, וזיהוי של סוגי הקשרים הכימיים. |  |
| ספקטרוסקופיית על-סגול ואור נראה (UV-Vis) | מספק מידע חשוב על נוכחות של מערכות מצומדות בתרכובת. |  |
| ספקטרוסקופיית תהודה מגנטית גרעינית (NMR) - בדגש על HNMR, CNMR | מאפשרת פיענוח כמעט מוחלט של מבנה התרכובת האורגנית על בסיס ניתוח של הסביבה הכימית שמורגשת על ידי האטום הבודד. |  |
תכנון וביצוע של סינתזה אורגנית > אנליזה רטרו-סינתטית

בטרם שיבוצע התהליך המעשי הראשון במעבדה, הכימאי האורגני מבצע תכנון יסודי של תהליך הייצור. אחת הדרכים החשובות המסייעות בקביעת תהליך זה, היא האנליזה הרטרו-סינתטית - המאפשרת מציאת מגוון רחב של מסלולים סינתטיים ובכך מותירה גמישות גבוהה בבחירת חומרי הגלם ותהליך הייצור.
תכנון וביצוע של סינתזה אורגנית > תכנון מוכוון סטריאוכימיה

אחד העקרונות המרכזיים בסינתזה אורגנית של תרכובות מתקדמות הוא הצורך בקבלת תוצר בעל מבנה סטריאוכימי מוגדר, או קבלה של עודף אננטיומרי מובהק (ראו סינתזה אסימטרית).
תכנון וביצוע של סינתזה אורגנית > קבוצות הגנה

הכימאי הבוחר בשיטת סינתזה כלשהי חייב להיות מודע לבעיות העלולות להתעורר במהלך הסינתזה. יש לוודא שכל שלב ושלב יצא לפועל כמתוכנן. יש גם להביא בחשבון אפשרות כי שלב מסוים עשוי לפעול באתר לא רצוי במולקולה. במקרה כזה יש להגן על האתר הרגיש להתקפת הגורם המסוים באמצעות "קבוצת הגנה". קבוצה זאת אפשר להרחיק בשלב מסוים בהמשך הסינתזה ובכך להשיב את האתר המוגן לקדמותו.
תכנון וביצוע של סינתזה אורגנית > מספר שלבי הסינתזה והניצולת

ככל שהתוצר המבוקש מורכב יותר במבנהו ניצב הכימאי האורגני בפני בעיות וגם אפשרויות רבות יותר, הנובעות בין השאר ממספר רב יותר של שלבי סינתזה. יחד עם זאת עשוי לגדול מספר התגובות הצדדיות הבלתי רצויות הנובעות מחשיפתם של אתרים שונים במולקולה להתקפה על ידי גורמים המשמשים בשלב כלשהו.
תכנון וביצוע של סינתזה אורגנית > טיהור ובידוד של התוצר הסופי

בתכנון סינתזה יש לקחת בחשבון משמעויות הקשורות לפעולות הטיהור, הבידוד וההפרדה של התוצר הסופי מחומרי הלוואי במערכת. פעולות הטיהור והבידוד עשויות להאריך את זמן ההכנה הכללי של התוצר, ולייקר מאוד את התהליך.
תכנון וביצוע של סינתזה אורגנית > בטיחות

ביצוע של סינתזה כימית אורגנית הוא תהליך מורכב המשלב אלמנטי סיכון גבוהים, לעיתים קרובות יותר מתהליכי סינתזה קלאסיים, בין היתר בשל העיסוק בתרכובות אורגניות שלהן עשויה להיות השפעה ביולוגית במקרה של חשיפה. תרכובות אורגניות רבות ידועות כמסרטנות, חלקן עשויות להיות רעילות מאוד במקרה של חשיפה ישירה.
אם כן, תכנון של סינתזה אורגנית מחייב התייחסות לתהליך המלא בדגש על השימוש בחומרי הגלם, הציוד המעבדתי לקיום הסינתזה, מיגון אישי ושיטות הפעולה לנטרול והרחקת חומרי הפסולת.
על הכימאי להכיר את תכונות הכימיקלים אתם הוא עובד, ועל הסיכונים העשויים להיווצר בעת שימוש, אחסון או טיפול בחומר. מרבית המידע אודות נושאים אלו מופיע בגיליון הבטיחות של החומר MSDS. במהלך ביצוע הסינתזה הכימית על הכימאי להשתמש במיגון אישי: כפפות, חלוק ומשקפי מגן, ובאמצעים משלימים בהתאם למגיבים המשתתפים בתהליך הכימי, לדוגמה, חומצות או בסיסים חזקים מצריכים שימוש בסינרים וכפפות זרוע עשויות PVC ובמסכת הגנה מלאה לפנים. דוגמאות לחומרים נוספים בעלי אלמנטי סיכון גבוהים הן תרכובות אורגנו-מתכתיות פירופוריות, כלומר מתלקחים ועולים באש בקלות במגע עם חמצן או מים (מהאוויר), כגון בוטיל ליתיום, טרימתיל אלומיניום וליתיום אלומיניום הידריד.
שלבים מסוימים בתהליך הסינתטי עשויים לכלול שימוש בחומרי גלם רעילים הפולטות גזים מסוכנים, או בתרכובות פציצות (חומרי נפץ) הדורשות מערכות קירור, או מניעת חשמל סטטי, לעיתים יש צורך באטמוספירה אדישה (אינרטית) אז יש להשתמש במתקני עבודה ייעודיים המכילים גז אדיש (כגון ארגון). שאר התהליך הסינתטי עשוי לדרוש שימוש במנדף כימי, שתפקידו למנוע חשיפה של גזים ופגיעה בעובד.
תכנון וביצוע של סינתזה אורגנית > שילוב המחשב

כניסתם של המחשבים וההתפתחויות ההולכות וגדלות בתחומי התוכנה וטכנולוגיות המידע מאפשרות לכימאים לתכנן ולבצע מחקר בצורה שלא הייתה בעבר. הספרות האקדמית והמחקרית זמינה לחוקרים בצורה דיגיטלית וניתנת לחיפוש באמצעות תוכנות ייעודיות המחוברות למאגרי מידע אינטרנטיים עצומים, המאפשרים ביצוע חיפוש אחר מבנים של תרכובות כימיות ותכונותיהן הכימיות והפיזיקליות מתוך מאגר של מיליוני חומרים.
ישנן תוכנות המאפשרות ביצוע של סימולציות ממוחשבות לחיזוי התנהגות כימית של חומרים, ולניבוי מהלכן של תגובות כימיות על תוצריהן בסביבות מרובות משתנים.
הגישה למערכות המידע הכימיות מאפשרות לחוקרים לצפות בשיטות סינתטיות להכנת חומרים, בדגש על שיטות להפיכת קבוצות פונקציונליות, והתאמתם של מגיבים להפיכות כימיות. הכימאי יכול לבחור בתנאים אופטימליים לביצוע סינתזה מסוימת באמצעות הנתונים שיסופקו לו על ידי המחשב.
ציוני דרך בהתפתחות הסינתזה האורגנית

1828 - פרידריך ולר מסנתז שתנן (אוריאה) מתרכובות מוצא אי-אורגניות (מאשלגן ציאנט ואמוניום גופרתי) - זו הייתה הפעם הראשונה בה תרכובת אורגנית יוצרה במעבדה ללא חומרי מוצא ביולוגים.
1856 - ויליאם הנרי פרקין מנסה לסנתז כינין אך במקום זאת מייצר את חומר הצבע מאובין (Mauveine) - צבען אורגני כלכלי שהביא להגברת העניין במדע הכימיה האורגנית.
1858 - פרידריך אוגוסט קקולה וארצ'יבלד סקוט קופר מפתחים את תיאורית הקישור והשלד של תרכובות פחמן בדגש על טבעות פחמניות.
1899 - הכימאי הגרמני פליקס הופמן מצליח לסנתז גרסה טהורה ויציבה של  חומצה אצטילסליצילית (אספירין) וחברת באייר (בה עבד הופמן) מתחילה בשיווק המסחרי של תרופה זו, שלימים תהה אחת מהתרופות הידועות והנמכרות ביותר בעולם.
פרסי נובל לכימיה בתחום של הסינתזה האורגנית
1902 - הרמן אמיל פישר - על עבודתו בסינתזת סוכר ופורין.
1905 - אדולף פון באייר - על עבודתו בסינתזה של צבענים אורגניים ותרכובת הידרוארומטיות ובעיקר על האינדיגו, וכן על פיתוח הנומנקלטורה של תרכובות ציקליות.
1912 - ויקטור גריניאר ופול סבטייה - על תגובת גריניאר ועל פיתוח שיטות הידרוגנציה של תרכובות אורגניות.
1930 - האנס פישר - על הכימיה של הורמני המין ושל הכלורופיל.
1933 - תאדיאוש רייך שטיין - ויטמין C.
1937 - וולטר הוורת' ופאול קארר - על קרוטנואידים, פלאבינים והויטמינים A ו-B2 ו-C.
1939 - אדולף בוטנאנדט - על הכימיה של הורמני המין. לבוסלב רוז'יצ'קה - על הכימיה של פולימתילנים וטרפנים גבוהים.
1947 - סר רוברט רובינסון - על מחקריו בתוצרי צמחים, במיוחד אלקלואידים.
1950 - אוטו פאול הרמן דילס, קורט אלדר - על גילוי ופיתוח תגובת דילס-אלדר.
1965 - רוברט ברנס וודוורד - על הישגיו בתחום הסינתזה האורגנית המוחלטת.
1979 - הרברט בראון גאורג ויטיג - על הפיתוח והשימוש בתרכובות מבוססות בורון וזרחן, בהתאמה, בתור מגיבים בסינתזה אורגנית - תגובות ויטיג.
1981 - קניצ'י פוקוי רואלד הופמן - על התאוריות שפיתחו בעניין מהלכן של תגובות כימיות.
1990 - אליאס ג'יימס קורי - על פיתוח התאוריה והמתודולוגיה של סינתזה אורגנית.
1996 - ריצ'רד סמליי, רוברט קורל, הארי קרוטו - על גילוי הפולרן.
2001 - ויליאם נולס, ריוג'י נויורי, קארל בארי שארפלס - על פיתוח של תגובות כימיות מזורזות כיראלית.
2005 - רוברט גרבס, ריצ'רד שרוק, איב שובין - על פיתוח זרז יעיל לתגובת מטתזה.
2010 - ריצ'רד הק, אי איצ'י נגישי, אקירה סוזוקי - על תגובות מצומדות בעזרת זרז פלדיום בסינתזה אורגנית.
2016 - ז'אן-פייר סובאז', פרייזר סטודרט, בן פרינחה - על התכנון והסינתזה של מכונות מולקולריות.
ראו גם

סינתזה
כימיה אורגנית
כימיה ירוקה
קבוצות פונקציונליות
הנדסת כימיה
לקריאה נוספת

ארוין גלוטר, כימיה אורגנית, הוצאת האוניברסיטה העברית בירושלים, 1994
David R. Klein, Organic Chemistry, 2nd Edition, Wiley ,2015
הערות שוליים

↑  Toshio Fuchigami, Mahito Atobe and Shinsuke Inagi, Fundamentals and Applications of Organic Electrochemistry: Synthesis, Materials, Devices, Wiley Online Library, ‏2014
↑  Biomimetic synthesis of complex natural products, La Trobe Universityv
↑  James Barber, Phong D. Tran, [From natural to artificial photosynthesis From natural to artificial photosynthesis], ‏2013
↑  Solid-Phase Synthesis(הקישור אינו פעיל)
↑  Corey, Elias JAMES, The logic of chemical synthesis: multistep synthesis of complex carbogenic molecules (Nobel Lecture), ‏December 8, 1990
↑  Seebach, Dieter, Organic synthesis—where now?, Angewandte Chemie
↑  Iwao Ojima, Great Challenges in Organic Chemistry, The National Center for Biotechnology Information, ‏2017
↑  Robert B. Bates, John P. Schaefer, RESEARCH TECHNIQUES IN ORGANIC CHEMISTRY, ‏1971
1 2  ארוין גלוטר, מבוא לכימיה אורגנית, האוניברסיטה העברית בירושלים, 1994
| --- | --- |
בקרת זהויות :  NLI: 987007284917705171  GND: 4075695-6  LNB: 000080892  NKC: ph123796 
אנימציה של סינתזת ולר (שנת 1828), המתארת את הייצור של שתנן (אוריאה) מתרכובות המוצא האי-אורגניות אשלגן ציאנט ואמוניום גופרתי.
רוברט ברנס וודוורד (1917-1979) כימאי אורגני פורץ דרך בתחום הסינתזה המוחלטת של תרכובות אורגניות. בתמונה: בהרצאה על מבנה הכלורופיל, 1965.
בינגהמטון

| --- | --- |

מימין לשמאל: נוף קו הרקיע של העיר, כיכר דיל ארץ', תערוכת כדורים פורחים, גשר דרום וושינגטון, מרכז העיר בחורף, הקרוסלה בפארק רוס ורובע בית המשפט ההיסטורי.
 מדינה:  ארצות הברית ארצות הברית
 מדינה:  ניו יורק (מדינה) ניו יורק
 מחוז:  ברום
 ראש העיר:  Jared M. Kraham
 תאריך ייסוד:  1834 כעיירה   1867 כעיר
 שטח:  28.9 קמ"ר
 גובה:  260 מטרים
 אוכלוסייה:  ‏
  ‑ בעיר:  47,969 (1 באפריל 2020)
  ‑ במטרופולין:  251,725
  ‑ צפיפות:  1,743.9 נפש לקמ"ר (2010)
 קואורדינטות:  42°05′56″N 75°54′39″W﻿ / ﻿42.098888888889°N 75.910833333333°W﻿ / 42.098888888889; -75.910833333333 
 אזור זמן:  UTC -5
 www.binghamton-ny.gov
  מפת מיקום  מפה מפורטת   (למפת ארצות הברית מוגדלת) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה בינגהמטון(למפת ארצות הברית רגילה) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה בינגהמטון(למפת ניו יורק רגילה) אולבני ניו יורק באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. ניו ג'רזי  פנסילבניה אירי ימת אונטריו קנדהבינגהמטון(למפת ניו יורק מוגדלת) אולבני ניו יורק באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. ניו ג'רזי  פנסילבניה אירי ימת אונטריו קנדהבינגהמטון  he tabBackground:;tabBorder:#aaa;defaultTab:0;
בינגהמטון (באנגלית: Binghamton) היא עיר בניו יורק שבארצות הברית ובירת מחוז ברום. העיר שוכנת באזור הדרומי של המדינה ליד הגבול עם פנסילבניה. בינגהמטון היא המרכז התרבותי של מטרופולין בינגהמטון ובירתה, במטרופולין מתגוררים 251,725 תושבים. אוכלוסיית העיר עצמה על פי מפקד האוכלוסין של ארצות הברית לשנת 2010, היא 47,376. אוניברסיטת בינגהמטון הוקמה בשנת 1946 ומאז משמשת כמרכז החינוך העיקרי באזור.
מאז ימי התחבורה המסילתית, בינגהמטון נחשבה למרכז ייצור ותחבורה. העיר מוכרת כמרכז ייצור סיגרים, נעליים ומחשבים. חברת IBM נוסדה באזור וסימולטור הטיסה הומצא בעיר, מה שהוביל לריכוז בולט של חברות עם אוריינטציה ביטחונית ואלקטרונית. שגשוג כלכלי מתמשך זה זיכה את בינגהמטון בכינוי 'עמק ההזדמנויות'. אולם, עקב קיצוצים שנעשו על ידי חברות ביטחון לאחר סיום המלחמה הקרה, האזור איבד חלק משמעותי מתעשיית הייצור.
כיום, יש ריכוז מתמשך של חברות היי-טק באזור ובינגהמטון עולה כעיר שמתרכזת בעיקר בבריאות ובחינוך.
היסטוריה

האנשים הראשונים ממוצא אירופאי שהתיישבו באזור היו חיילי משלחת סוליבאן בשנת 1779, בזמן מלחמת העצמאות, הם הרסו כפרים מקומיים של שבטי אוניידה ואונונדאגה. העיר נקראת אחר ויליאם בינגהם, איש עשיר מפילדלפיה שקנה 10,000 דונם מהאדמה באזור בשנת 1786. ב-1834, לאחר גדילה חקלאותית משמעותית, נוסדה העיירה בינגהמטון. תעלת צ'נאנגו, שהושלמה בשנת 1837 חיברה את העיירה אל תעלת אירי והיוותה תנופה ראשונית להתפתחות התעשייתית באזור. בשנת 1849, הגדילה הואצה עם השלמת מסלולי הרכבת שחיברו את בינגהמטון עם ניו יורק.
בשנת 1867, נוסדה בינגהמטון כעיר. עקב מספר בתים מפוארים שנבנו באזור, זכתה העיר לכינוי The Parlor City (עיר האירוח). בסוף המאה ה-19 ותחילת המאה ה-20, מהגרים רבים עברו לאזור, שם מצאו שפע של עבודות. במשך שנות השמונים של המאה ה-19, בינגהמטון הפכה להיות מייצרת הסיגרים השנייה בגודלה בארצות הברית. בשנת 1913, 31 נספו בשרפה בחברת ביגוד, דבר שהוביל למספר רב של רפורמות בנוגע למדיניות האש במדינת ניו יורק. במהלך מלחמת העולם השנייה, גדילת העיר המשיכה כאשר IBM, שנוסדה באזור העיר התגלתה כמובילה טכנולוגית גלובלית. חברות ייצור גדולות נוספות שפעלו באזור כללו את Ansco וג'נרל אלקטריק. עד לסיום המלחמה הקרה, באזור לא חוו מעולם נפילה כלכלית, הנפילה התרחשה עקב סגירת יצרניות נשק. באמצע שנות החמישים של המאה ה-20, אוכלוסיית העיר הגיעה לכ-85,000 תושבים.
לאחר המלחמה, התפתחות האזורים הפרבריים הובילה לירידה באוכלוסיית בינגהמטון וגדילה משמעותית באוכלוסיית העיירות הסובבות את האזור. במאמץ להחזיר את העיר להיות אטרקטיבית וגדולה, בשנות ה-60 וה-70 נעשתה התחדשות עירונית בעיר ומבנים רבים נהרסו במהלך תקופה זו. הפרויקטים לחדש את העיר כשלו ולא הצליחו לבלום את רוב ההפסדים. אף על פי שהתוכנית לא הצליחה במטרתה העיקרית, העיר התבססה כמרכז התרבותי והממשלתי באזור.
כאשר המלחמה הקרה הגיעה לסיומה בשנת 1991 עם קריסת ברית המועצות, תעשיות הנשק שפעלו באזור העיר החלו לקרטע וכתוצאה מכך התרחשו פיטורים נרחבים ומפעלים רבים נסגרו. התופעה בלטה ב-IBM, שסגרה את המחלקה העוסקת במערכות פדרליות ופיטרה את אלפי עובדיה. הכלכלה המקומית נכנסה למיתון כבד ועבודות הייצור צנחו ב-64% מ-1990 עד 2013.
ב-3 באפריל 2009, אירע ירי המוני במבנה שירותי ההגירה שבעיר על ידי חמוש שהרג 13 אנשים.
במאה ה-21, העיר ניסתה לגוון את הבסיס הכלכלי שלה במטרה להמריץ את תהליך ההתחדשות. הכלכלה המקומית החלה אט אט להתרכז בשירותי בריאות. דגש עיקרי הונח על אוניברסיטת בינגהמטון, שעבורו נבנה קמפוס בשנת 2007 ובנוסף נבנו מספר מתחמי דיור עבור סטודנטים.
גאוגרפיה ואקלים

על פי לשכת מפקד האוכלוסין של ארצות הברית, שטחה הכולל של העיר הוא 28.9 קמ"ר, מתוכם 27.2 קמ"ר אדמה ו-1.7 קמ"ר מים.
בינגהמטון ממוקמת בנקודת המפגש בין שני הנהרות באמצע עמק ארוך אך צר יחסית. החלק הצפוני של נהר ססקואנה עובר דרומית לעיר. במרכז העיר, נהר צ'נאנגו מתמזג עם נהר ססקואנה מצפון. בעיר התרחשו בעבר מספר שיטפונות גדולים בשנים 1865, 1935, 1936, 2006 ו-2011.
עונות החורף בבינגהמטון הם קרים ומושלגים ועונות הקיץ הם חמים ולחים. עונות הקיץ בעיר מאופיינים בחום ממוזג. בממוצע, רק ב-2.6 ימים בשנה הטמפרטורות בעיר עוברות C°‏ 32. הטמפרטורה הגבוהה ביותר שנמדדה באזור מאז החלו המדידות היא C°‏ 37 ב-16 ביולי 1988. עונות החורף בעיר קצת פחות מתונים, עם 5.8 ימים בממוצע בשנה מתחת ל-F°‏ 0 (שווה ל C°‏ 18−). הטמפרטורה הקרה ביותר שנמדדה בעיר הייתה C°‏ 29− ב-15 בינואר 1957.
בממוצע, בינגהמטון מקבלת כ-162 ימים גשומים בשנה, 212 ימים מעוננים בשנה (העיר השביעית בארצות הברית) ו-214 ס"מ של שלג בממוצע בשנה.
דמוגרפיה

על פי מפקד האוכלוסין של ארצות הברית לשנת 2010, אוכלוסיית בינגהמטון מנתה 47,376 תושבים, 21,150 משקי בית, ו-9,986 משפחות בעיר. צפיפות האוכלוסייה הייתה 1,743.9 נפש לקמ"ר. היו בעיר 23,842 יחידות דיור בצפיפות ממוצעת של 877.6 דירות לקמ"ר. 77.6% מהתושבים הם לבנים, 11.4% שחורים או אפרו-אמריקאים, 0.3% אינדיאנים, 4.2% אסייתים, 2.0% מגזע אחר ו-4.4% משני גזעים או יותר.
ערים תאומות

לבינגהמטון יש שתי ערים תאומות.
רוסיה בורוויצ'י, נובגורוד, רוסיה
צרפת לה טסט דה בוץ', אקיטן, צרפת
הרובע המשפטי בעיר. 1910
מרכז העיר בלילה
חסידות טאלנה

תמונת רבי דוד טברסקי, מייסד החסידות
האדמו"ר רבי יוחנן טברסקי
חסידות טאלנה (ביידיש: טָאלנא), היא חצר חסידית, ענף מבית צ'רנוביל, שמקורה מהעיר טאלנה (Talne, Тальне́, כיום באוקראינה). מקים השושלת היה המגיד מטאלנא, רבי דוד טברסקי.
כיום מכהנים שני אדמו"רים מהשושלת. האדמו"ר רבי יצחק מנחם וינברג, בירושלים. ואחיינו, האדמו"ר רבי אמיתי (מלכיאל) טברסקי, באשדוד.
תולדות החסידות

מייסד השושלת נולד בשנת תקס"ח לרבי מרדכי טברסקי מטשרנוביל, ולפייגא בתו של רבי דוד לייקס, תלמיד הבעל שם טוב. נישא ליענטע דבורה בתו של רבי ישראל אברהם מצ'רני-אוסטרהא (בנו של רבי זושא מאניפולי). שימש כמגיד בווסילקיוב ואחר כך עבר לטאלנה. בשנת תרל"ח עבר תקופה קצרה לברודי ואחר כך שב לטאלנה. נפטר בי' באייר תרמ"ב. חיבר את הספרים: "מגן דוד", "ברכת דוד" ו"קהלת דוד". בנו היה הרב מרדכי שנפטר בצעירותו (ו' בתשרי תרל"ז, פרוומייסק). היה חתנו של רבי שלמה מחסידות סאווראן. בנותיו היו: חיה אשת בן דודה רבי מנחם נחום מטריסק-בריסק, שיינדיל אשת בן דודה רבי מנחם נחום משפיקוב וציזע אשת הרב חיים מאיר חודורוב מברדיטשב ולאחר פטירתו אשת בן דודה רבי מרדכי מרחמסטריווקא.
לאחר פטירתו של רבי דוד מילא את מקומו נכדו רבי מנחם נחום (בן בנו הרב מרדכי) מטאלנה-טולטשין. הוכתר כינוקא בברכת דודו זקנו רבי יוחנן מרחמסטריווקא. נישא לנכדת רבי יוחנן, בת דודו רבי משה צבי מטיטשלניק. נפטר בקייב, בי"ט בכסלו תרע"ו.
בדור השלישי כיהנו שלושה מבניו של רבי מנחם נחום:
רבי דוד מרדכי (תרמ"ח - י"ז בתשרי תשי"ז), נמלט בשנת תרע"ג לארצות הברית לאחר שנודע לשלטונות שהוא עריק והקים חצר בניו יורק. היה חתנו של רבי שלמה זלמינא מראשקוב.
רבי משה צבי (תר"נ - תשל"ב) בטולצ'ין, בסורוקה ולאחר מכן בפילדלפיה. היה חתנו של רבי משולם זושא מקרילוביץ ובזיווג שני של רבי פייביש מזלישטשיק (בנו של רבי ברוך הגר מוויז'ניץ).
רבי משולם זוסיא (-תשל"ב). היגר לארצות הברית בשנת תרפ"ט והתיישב ברוקסברי (כיום חלק מבוסטון). בנו היה הרב יצחק אשר טברסקי, חתנו של הרב יוסף דב סולוביצ'יק מבוסטון.
בנו של רבי חיים מאיר חודורוב (חתנו של רבי דוד), רבי מרדכי חודורוב (חתנו של רבי ברוך הגר מוויז'ניץ), כיהן כאדמו"ר מטאלנה-ויז'ניץ בבידוולה ובקולומיאה ולאחר מכן בניו יורק. נפטר בב' בחשוון תרצ"ח. את מקומו מילא בנו רבי מנחם (מנדל) דוד (תרמ"ז - י"א באדר תש"מ) שכיהן כרב ברובע הברונקס. באירופה כיהן כרב בצ'רנוביץ. חיבר ספר בשם "במועדו".
בנו של רבי דוד מרדכי, רבי יוחנן, עלה לארץ לאחר בר המצוה בשנת תרפ"ו ולאחר כמה שנים חזר לארצות הברית. למד בישיבת אוהל משה ובישיבת רבינו יצחק אלחנן. התחתן בשנת תרצ"ד עם בתו של רבי משה לנגר מסטרטין טורונטו והתגורר במונטריאול שם החל לשמש באדמו"רות. פעל למען הצלת יהודים בתקופת השואה. לאחר השואה עלה שוב לישראל והקים בית מדרש בשכונת בית וגן. נפטר בכ"ה בכסלו תשנ"ט.
החסידות כיום

נכדו של רבי יוחנן (בן חתנו הרב ישראל צבי וינברג) רבי יצחק מנחם וינברג משמש כאדמו"ר בירושלים. בית מדרשו בשכונת נווה צבי בירושלים (בין שכונת הבוכרים לתל ארזה). נודע כדרשן וכמחנך.
נינו (נכד חתנו ישראל צבי וינברג, בן חתנו רם (אפרים) מלכיאל), הרב אמיתי טברסקי, חתנו של רבי יעקב אלימלך רבינוביץ מביאלה פשיסחא אשדוד, משמש כאדמו"ר מטאלנא באשדוד. הקים שם את מוסדות "תפארת יוחנן" לזכר סבו, וישיבה קטנה "מתיבתא דרבנו יוחנן". אחיו הרב ישעיהו דוד מלכיאל, חתן הרב יצחק מאיר פלינטנשטיין, מכונה רב חסידי טאלנא בבית שמש.
בצפת קיים בית כנסת עתיק של חסידות טאלנא, ובו מתפללים כיום תושבים מקומיים ואורחים. בבני ברק הוקם בית כנסת טאלנה על ידי שמואל שלזינגר, בהוראתו של רבי יוחנן, שרצה שיהיה בית כנסת סמוך לבית הקברות כדי שישמש את העולים לקברים. רבי יוחנן התפלל בבית כנסת זה בסוף ימיו.
במקביל לרבי יוחנן מטולנא, כונה גם בן דודו הרב יצחק אשר טברסקי (נפטר 1997) כאדמו"ר מטאלנא בבוסטון. בנו, הרב מאיר טברסקי מנהל שטיבל קטן של החסידות בריברדייל (אנ'), בניו יורק.
שיטת החסידות

שיטת החסידות מיוסדת על עבודת השם מתוך צניעות, כדרכה של חסידות צ'רנוביל. בחסידות טאלנה היה דגש על עבודת השמחה. אבי החסידות, רבי דוד, התבטא כי העצבות היא איסור חמור יותר מאשר איסור אשת איש, שכן האחרונה היא עבירה ידועה ומקובל לעשות עליה תשובה; לעומת זאת, השרוי במרה שחורה אינו רואה בכך חיסרון ואינו חושב לחזור בתשובה על כך.
לקריאה נוספת

יצחק אלפסי, החסידות, 1977, עמ' 64–70.
סארי פלאח

סארי פלאח (בערבית: ساري فلاح; נולד ב-22 בנובמבר 1991) הוא כדורגלן עבר דרוזי-ישראלי המשחק בעמדת הבלם.